цени бяха счетени за непредставителни.
 (40)
 Комисията анализира китайските търговски статистически данни. Според тези статистически данни разглежданият продукт бе класиран в кодове по ХС, които включват и други продукти със значително по-висока стойност, като например продукти от неръждаема стомана и стоманени въжета. Поради това Комисията счeте, че китайските търговски статистически данни не могат да се използват, за да се установи вероятната експортна цена на разглеждания продукт.
 (41)
 Комисията подбра най-големите държави — местоназначения на китайския износ, осъществен под кодовете по ХС, включващи разглеждания продукт (Бразилия, Япония, Малайзия, Южна Корея, САЩ и Виетнам). Комисията допълнително провери дали статистическите данни за вноса на тези държави позволяват определянето на разглеждания продукт като тел и въжета за ППН и показват, че такива видове тел и въжета за ППН са били внасяни в значителни обеми. Тъй като търговските статистически данни само за някои от тези държави отговарят на тези два критерия, вероятната експортна цена беше установена въз основа на тези търговски статистически данни за вноса от Китай.
 3.3. Сравнение
 (42)
 Сравнението между нормалната стойност и вероятната експортна цена бе направено въз основа на цената франко борд Китай.
 (43)
 С цел да се осигури обективно сравнение бяха отчетени разликите, които засягат сравнимостта на цените, в съответствие с член 2, параграф 10 от основния регламент. Когато беше приложимо, бяха направени корекции за разликите в разходите за транспорт, разходите за застраховка, неподлежащия на възстановяване ДДС, експортните цени, рабатите и отстъпките.
 3.4. Вероятен дъмпинг по време на разследвания период в рамките на преразглеждането
 (44)
 Въз основа на горепосоченото вероятният дъмпингов марж по смисъла на член 11, параграф 2 от основния регламент бе 27,2 %.
 4. Развитие на износа, в случай че мерките бъдат отменени
 4.1. Производствен капацитет на производителите износители
 (45)
 При липсата на съдействие от страна на китайски производители износители бяха използвани следните източници:
 —
 информация, предоставена от заявителя,
 —
 общественодостъпни публикации,
 —
 информация, събрана при първоначалното разследване.
 (46)
 Китайската стоманодобивна промишленост е известна като несъмнено най-голямата в света. Според информацията, предоставена от заявителя, през 2013 г. Китай е имал годишно производство на тел и въжета за ППН в размер на 2,5 — 3 милиона тона и капацитет, оценен на 4 — 5 милиона тона. От това производство между 1 и 1,5 милиона тона са били изнесени в трети държави и между 1 и 2 милиона тона са били продадени на вътрешния пазар. Вносът на тел и въжета за ППН в Китай е бил незначителен. Неизползваният производствен капацитет в Китай (т.е. между 1,5 и 2 милиона тона) надвишава най-малко трикратно размера на пазара на Съюза.
 (47)
 Заявителят е изчислил, че производственият капацитет на Китай за тел и въжета за ППН далеч надхвърля 11 милиона тона годишно. С продажби на вътрешния пазар и за износ между 6 и 7 милиона тона годишно общият свободен капацитет вероятно надвишава 4 милиона тона.
 (48)
 В това отношение преди налагането на мерките вносът от Китай се е увеличил седем пъти в рамките на три години, достигайки близо 87 000 тона (което е 8,2 % от потреблението през периода на първоначалното разследване, но 17